A BIZOTTSÁG 463/2008/EK RENDELETE
(2008. május 28.)
a 346/2008/EK rendelettel módosított 1484/95/EK rendeletnek a baromfihús- és tojáságazatban érvényes, valamint a tojásalbuminra vonatkozó irányadó árak tekintetében történő helyesbítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a tojás piacának közös szervezéséről szóló, 1975. október 29-i 2771/75/EGK tanácsi rendeletre (1) és különösen annak 5. cikke (4) bekezdésére,
tekintettel a baromfihús piacának közös szervezéséről szóló, 1975. október 29-i 2777/75/EGK tanácsi rendeletre (2) és különösen annak 5. cikke (4) bekezdésére,
tekintettel az ovalbuminra és laktalbuminra vonatkozó közös kereskedelmi rendszerről szóló, 1975. október 29-i 2783/75/EGK tanácsi rendeletre (3) és különösen annak 3. cikke (4) bekezdésére,
mivel:
(1)
Egy ellenőrzés alkalmával kiderült, hogy hiba csúszott a baromfihús- és tojáságazatra, valamint a tojásalbuminra vonatkozó kiegészítőimportvám-rendszer végrehajtására és a kiegészítő importvám megállapítására vonatkozó részletes szabályok megállapításáról szóló, 1995. június 28-i 1484/95/EK bizottsági rendeletben (4) rögzített, a baromfihús- és tojáságazatban érvényes, valamint a tojásalbuminra vonatkozó irányadó árak módosítására vonatkozó 346/2008/EK bizottsági rendelet (5) mellékletébe. Ezért a szóban forgó rendeletet helyesbíteni kell.
(2)
Mivel a helyesbítésből adódó irányadó árak és biztosítékok előnyösek az importőröknek, célszerű e rendeletet a 346/2008/EK rendelet alkalmazásának első napjától alkalmazni. Az érintett termékkódok tekintetében helyénvaló előírni a többletként beszedett vámok visszatérítését az 1992. október 12-i, a Közösségi Vámkódex létrehozásáról szóló 2913/92/EGK tanácsi rendelet (6) 236. cikke és a 2454/93/EGK bizottsági rendelet (7) vonatkozó végrehajtási rendelkezései értelmében.
(3)
Következésképpen a 346/2008/EK rendelettel módosított 1484/95/EK rendeletet helyesbíteni kell.
(4)
Az e rendeletben előírt intézkedések összhangban vannak a Baromfihús- és Tojáspiaci Irányítóbizottság véleményével,
ELFOGADTA EZT A RENDELETET:
1. cikk
A 346/2008/EK rendelet melléklete szerint módosított 1484/95/EK rendelet I. mellékletében felsorolt egyes termékekre vonatkozó irányadó árakat és biztosítékokat e rendelet melléklete szerint kell helyesbíteni.
2. cikk
Ha az e rendeletből adódó irányadó árak és biztosítékok előnyösebbek az importőröknek a 346/2008/EK rendelet mellékletében szereplőknél, az érdekelt fél kérésére az a vámhivatal, amelynél a behozatali vámokat könyvelésbe vették, részlegesen visszatéríti az érintett harmadik országokból származó és a későbbiekben kiigazított rendelet alkalmazásának időszakában szabad forgalomba bocsátott termékek után többletként beszedett vámokat. A visszafizetési kérelmeket legkésőbb az e rendelet hatálybalépésének hónapját követő harmadik hónap utolsó napjáig kell benyújtani, mellékelve hozzájuk az érintett behozatalhoz kapcsolódó, szabad forgalomba bocsátásra vonatkozó vámáru-nyilatkozatot.
3. cikk
Ez a rendelet az Európai Unió Hivatalos Lapjában való kihirdetésének napján lép hatályba.
2008. április 18-tól kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2008. május 28-án.